open-index/open-wikipedia-markdown huggingface dataset:
Corby

**Corby** je grad od 54,927 stanovnika i administrativni centar vlastitog borougha koji ima 61,255 stanovnika koji se nalazi u sredini Engleske u Grofoviji Northamptonshire.

## Geografija

Sam grad Corby leži udaljen 37 km sjeveroistočno od administrativnog centra grofovije Northamptona.

Dok se Borough Corby prostire po vrhu jednog niza brežuljaka zvanog Northampton Sand, koji presjeca grofoviju od jugozapada do sjeveroistoka, poznatog po nalazištima željezne rude.

Pored grada Corbya, unutar borougha leži i sedam sela.

## Historija

Corby je još 1931]]. bio selo od 1.596 stanovnika. U idućih pet godina postao je scena izuzetnog eksperimenta:koji je pokrenula škotska kompanija Stewarts & Lloyds za proizvodnju čelika, koja je odlučila svoj najveći pogon preseliti u Corby, zajedno sa 
većim brojem starih zaposlenika iz Škotske. Kompanija je ambiciozno počela iskapati željeznu rudu, i proizvoditi čelik i cijevi. Ta škotska enklava u engleskom Midlandsu proglašena je novim gradom 1950., ali su ambicije kompanije i novoformiranog gradskog vijeća bile da stvore grad od 82.000 stanovnika.

Novi veliki gradski centar otvoren je 1954., a do 1971. stanovništvo grada poraslo je na više od 47.000 ljudi. Grad je privukao brojne nove industrijske pogone, ali je čeličana (tada dio korporacije British Steel) zatvorena 1979.

## Pobratimski gradovi

* Châtellerault, Francuska
* Velbert, Njemačka
* Shijiazhuang, Kina

## Reference

## Vanjske veze

* Corby Borough Council
Icterus icterus

***Icterus icterus*** je jedna od oko 25 poznatih vrsta roda *[[Icterus]]*, poznata po tome što se smatra nacionalnom pticom u Venezueli. Osim u toj zemlji, može ih se pronaći u Kolumbiji te na karipskim otocima Arubi, Curaçau, Bonaireu i Portoriku. Ova vrsta ptica je relativno velika s dugim repom. Perje na glavi i gornjem prsištu, repu i krilima (uz izuzetak bijele crte) je crno, dok je ostatak tijela narančaste boje. Oči su im žute boje. 

Ova vrsta ptica pari se od ožujka do rujna. Uglavnom stanuju u šumovitim i savanskim predjelima, a hrane se mahom insektima, ali i voćem, malim pticama i jajima. Uz glavnu vrstu, poznate su i tri podvrste - *I. i. icterus*, *I. i. ridgwayi*, *I. i. metai* - između kojih postoje tek neznatne razlike.
Cattleya mossiae

**Mossova katleja** (*Cattleya mossiae*), poznata i kao **uskršnja orhideja**, vrsta je orhideje iz roda *[[Cattleya]]*. Primarno se nalazi u Venezueli, čiji je nacionalni cvijet postala 1951. godine. Uglavnom je svijetloljubičaste ili ružičaste boje, s tim da je bijela varijanta cvijeta poznata kao Wagnerova katleja (*Cattleya wagneri*). Spada u skupinu izrazito mirisnih orhideja.
Deeping St James

**Deeping St James** je naselje od 6.923 stanovnika u sredini Engleske u Grofoviji Lincolnshire, koje administrativno podpada pod Distrikt South Kesteven.

## Geografija

Deeping St James leži na rijeci Welland, udaljen 1,6 istočno od Market Deepinga.

Deeping je bila saksonska riječ za veliku nizinu odnosno Fens. 
 
## Historija

Deeping St James je izrastao nakon što je normanski aristokrat Richard De Rulos podigao nasip duž Rijeke Welland, koja je dotad često plavila:

Na taj način je taj dio Fensa postao plodna dolina, u kojoj je njegov zet Baldwin Fitzgilbert 1139. podigao benediktinsku opatiju sa crkvom sv. Jakova. Oko nje je izraslo današnje naselje koje je postalo sjedište parohije i trgovište poljoprivrednog kraja.

## Reference

## Vanjske veze

* Deeping St James Parish Council
Harborough

**Harborough** je distrikt od 85,382 stanovnika u sredini Engleske u Grofoviji Leicestershire.

## Karakteristike

Distrikt Harborough se najvećim dijelom prostire po teritoriju historijske Grofovije Leicestershire, ali obuhvaća i područje kod grada Market Harborougha (administrativni centar distrikta) koje se nalazi južno od rijeke Welland, na teritoriju historijske Grofovije Northamptonshire.

Distrikt obuhvaća južni dio Grofovije Leicestershire, najvećim dijelom ruralni kraj poznat po velikim lovištima kao što su Fernie i Pytchley.

Distrikt Harborough ima dva veća urbana centra; Lutterworth, poznat po srednjovjekovnoj crkvi u kojoj je reformator John Wycliffe tokom 14. vijeka bio župnik i Market Harborough.

Ovaj posljednji je  trgovište poljoprivrednog kraja, koji ima i nešto industrije.  
Dobro je povezan željeznicom i cestama sa Leicesterom i Londonom. Ima lijepu crkvu iz 14. vijeka s gimnazijom iz 17. vijeka.

## Historija

Distrikt je formiran 1. aprila 1974. ujedinjenjem dotadašnjeg urbanog distrikta Market Harborougha sa ruralnim distriktima Market Harborougho, Billesdon i Lutterworth.

## Reference

## Vanjske veze

* Harborough District Council
Market Deeping

**Market Deeping** je grad od 14,002 stanovnika u sredini Engleske u Grofoviji Lincolnshire.

## Geografija

Market Deeping leži duž sjeverne obale rijeke Welland, a administrativno podpada pod Distrikt South Kesteven.

On je najveći grad Deepinga, odnosno Fensa, jer je *Deeping* bila saksonska riječ za veliku nizinu odnosno Fens.

Grad ima trokutasti tlocrt sa puno starih zgrada i nekadašnjih  kočijaških gostionica, na glavnom putu za Lincoln. Današnja neogotička vijećnica podignuta je 1835.
 
## Historija

Prekretnica za čitav kraj desila se nakon što se normanski aristokrat *Richard De Rulos* ženidbom orodio sa porodicom Wake iz Bourna i preuzeo vlast u tom kraju. On je dao podići nasip duž Rijeke Welland, koja je dotad često plavila.

Na taj način je taj dio Fensa postao plodna dolina, u kojoj je izraslo naselje *Deeping St Guthlac* (današnji Market Deeping). 
Dotadašnja saksonska kapelica sv. St Gutlaka pretvorena je 1120-ih u parohijsku crkvu.

Mjesto je tokom srednjeg vijeka ostalo feud porodice Wake, koja je između 1220.- 1308. uspjela dobiti povelju za održavanje sajma, koji se odtad održava do današnjeg dana svake srijede.

Nakon što se Joanna Wake  1860. udala za Edwarda Crnog Princa čitav Deeping je postao kraljevski feud i to je ostao do 19. vijeka.

Market Deeping nastavio se razvijati kao trgovište poljoprivrednog kraja, tako da je 1801. imao preko 2000 stanovnika. Njegov rast se nastavio i tokom 19. vijeka, zahvaljujući brodarstvu po Rijeci Welland, mlinovima, 
pivovarama i poljoprivredi.

## Reference

## Vanjske veze

* Visit The Deepings
Škarda

**Škarda** zvana i *Skarda* ili *Skerda* (talijanski: *Scarda*) je otok u Jadranskom moru u Hrvatskoj, koji administrativno podpada pod Zadarsku županiju.

## Geografske krakteristike

Škarda je jedan od otoka Zadarskog arhipelaga, koji leži između Premude na sjeverozapadu i Ista na jugoistoku.

Otok je dug 3,5 km, i širok 1,2 km. Građen je od gornjo krednog vapnenca i obrastao makijom. Prilično je razveden na sjeveru leži uvala Trate, duž jugozapadne obale nižu se uvale Kalješina, Luišće (Lojišće) i Donja Bučina, a na jugoistoku leži dobro zaštićena Griparica, koju koriste brojni jahtaši.

Otok ima površinu od 3,78 km², a dužina njegove obale iznosi 12,322 km. Najveće brdo Veli Čimbel ima 102 m.

Jedino naselje Škarda (zaselak Ista) leži na sjeveru, danas je napušteno,  još 1971 u njemu je živjelo 26 stanovnika.

## Reference

## Vanjske veze

* ''Otok Škarda na karti Jadrana''
Dharmatma (film, 1935)

***Dharmatma*** () je indijski crno-bijeli biografski film snimljen na hindi i marati jeziku 1935. godine u režiji V. Shantarama. Protagonist filma, koga tumači Bal Ganharva, je Sant Eknath (1533–99),, maratski pjesnik i učenjak iz 16. vijeka. Radnja prikazuje njegovo nastojanje da prebrodi kastinske podjele i predrasude u društvu, a zbog čega nailazi na neprijateljstvo i nerazumijevanje. *Dharmatma* se originalno trebao zvati *Mahatma*, ali je ime promijenjeno zbog britanskih cenzora, koji su smatrali da bi film tako podržavao Gandhija i njegov pokret za nezavisnost. Predstavljao je jedan od nekoliko eksplicitno religijskih filmova u Shantaramovoj filmografiji.

## Uloge
* Bal Gandharva ... Sant Eknath
* Chandra Mohan ... Mahant
* Ratnaprabha
* Keshav Narayan Kale ... Hari Pandit
* Master Chhotu ... Shrikhandya
* Vasanti
* Kelkar
* Vasant Desai
* Budasaheb
* Rajni

## Izvori

## Vanjske veze

*
Sant (religija)

**Sant** je izraz koji u hinduizmu, sikizmu, džainizmu i budizmu označava ljudsko biće koje valja cijeniti i štovati zbog poznavanja "sebe, istine i stvarnosti".

U historijskom kontekstu se koristi za hinduske pjesnike i učenjake Bhakti pokreta u 15. i 16. vijeka, a kasnije i za rane gurue sikizma.

Izraz Sant Mat se koristi za pokrete ili grupe sljedbenika pojedinih santova.

## Izvori

## Literatura

* 
*
Julie (film, 2006)

***Julie*** je indijski igrani film snimljen na kannada jeziku 2006. godine u režiji Poornime Mohana. Predstavlja remake bollywoodskog filma *[[Julie (1975 film)|Julie]]*, odnosno filma *[[Chattakkari (1974 film)|Chattakari]]* iz 1974. godine. Protagonistica, koju tumači Ramya, je mlada kršćanska djevojka koja sa svojim hinudskim prijateljem iz djetinjstva (koga tumači Dino Morea) zatrudni. Radnja prikazuje kako obje porodice nastoje prebroditi međusobno nerazumijevanje  i religijske ipredrasude kako bi djetetu omogućili sretan život.

## Uloge
* Ramya ... Julie
* Dino Morea ... Shashi.
* Sundeep Malani ... Mr. Gupta, Julien šef
* Sihi Kahi Chandru
* Ramesh Bhat
* Chitra Shenoy

## Reference
The Taking of Pelham One Two Three (TV film)

***The Taking of Pelham One Two Three*** () je američki televizijski film snimljen 1998. godine u režiji Felixa Enriqueza Alcale. Predstavlja adaptaciju istoimenog romana Mortona Freedgooda, odnosno remake istoimenog filma iz 1974. godine. Radnja prikazuje kako grupa kriminalaca u otima vagon Njujorške podzemne željeznice i uzima taoce, tražeći od vlasti otkupninu od 5 miliona dolara. Protagonist, koga tumači Edward James Olmos, je policijski detektiv koji ih nastoji raskrinkati, a istovremeno spasiti taoce.

Godine 2009. je snimljena još jedna adaptacija sa Denzelom Washingtonom u glavnoj ulozi.

## Uloge
*Edward James Olmos ... Detective Anthony Piscotti
*Vincent D'Onofrio ... Mr. Blue
*Richard Schiff ... Mr. Green
*Donnie Wahlberg ... Mr. Grey
*Lisa Vidal ... Babs Cardoza
*Kenneth Welsh ... Caz Hollowitz
*Lorraine Bracco ... Det. Ray
*Tara Rosling ... Mr. Brown
*Ben Cook ... Older boy on subway 
*Bobby Boriello ... Younger boy on subway 
*Bobby O'Neill ... Homeboy on subway (as Black Katt) 
*Ingrid Veninger ... Graduate student on subway 
*Alisa Wiegers ... Office worker ["Shaky"] 
*Peter Boretski ... Old man on subway 
*Stuart Clow ... Jogger 
*Michael A. Miranda ... Denny Alcala 
*Sandi Ross ... Mrs. Jenkins 
*Louis Del Grande ... Frank Stonehouse
*Gary Reineke ...  Deputy Mayor 
*Richard Fitzpatrick ... Borough commander 
*Roy Lewis ... Officer Artis Washington 
*Philip Akin ... ESU lieutenant 
*Judah Katz ... TV reporter 
*Catherine Blythe ... Video camerawoman

## Vanjske veze
*
Naane Varuven

***Naane Varuven*** () je indijski igrani film snimljen na tamilskom jeziku 1992. godine u režiji Sripriye. Predstavlja nastavak filma *[[Neeya (film)|Neeya]]* iz 1979. godine, a po žanru je mješavina horora, trilera i fantastike. Radnja je inspirirana indijskim legendama o ljudima-kobrama.

## Uloge
* Rahman ... Raja
* Sripriya ... Naga Rani,(ženska zmija/Ichadhari)
* Rajani ... Priya, Rajin rođak
* Vagai Chandrasekhar ... Sathya, Rajin rođak
* Vadivukkarasi ... Lakshmi, Rajina majka
* Gouthami ... Thangam, Rajina sobarica
* Radhika ... Dr. Radhika, psihijatar 
* R. S. Manohar ... Svetac (gostujući nastup)
* Chinni Jayanth ... Pomoćnik sveca
* S. S. Chandran ... Pomoćnik sveca
* Ramya Krishnan ... cameo
* Varalakshmi ... Sathyina majka
* Gokila ... Ciganka

## Reference
Oh Maane Maane

***Oh Maane Maane*** je indijski igrani film snimljen na tamilskom jeziku 1984. godine u režiji A. Jagannathana. Predstavlja adaptaciju priče *Chatakaari* malayam pisca Pammana, odnosno remake filma *[[Chattakkaari (film, 1974)|Chattakkari]]* iz 1974. godine.

## Reference
Julie (film, 2004)

***Julie*** je indijski igrani film snimljen na hindiju 2004. godine u režiji  Deepaka Shivdasanija. Naslovna protagonistica, čiji lik tumači Julie, je obična djevojka iz Goe koja dolazi u Mumbai u potrazi za poslom, ali tamo bude izložena svakakvim neugodnostima i odluči za život zarađivati kao prostitutka. Radnja prikazuje komplikacije koje nastanu kada se sretne i zaljubi u multimilionera Mihira (čiji lik tumači Priyanshu Chatterjee) koji joj ponudi brak, nesvjestan njene problematične profesije.

Goidine 2017. je snimljen nastavak pod naslovom *[[Julie 2]]*, koji je također režirao Deepak Shivdasani.

## Vanjske veze
*
Pico Bolívar

**Pico Bolívar** je najviša planina u Venezueli, visoka 4,978 metara. Planina se nalazi u saveznoj državi Méridi, a njezin vrh je trajno prekriven mladim, zrnatim snijegom i trima malim ledenjacima; ledenjaci su, doduše, počeli nestajati s godinama i pretpostavlja se da bi do 2020. godine trebali potpuno nestati, što bi Venezuelu učinilo prvom andskom zemljom bez zaleđenog područja. 

Prvi uspon na vrh planine dogodio se 1935., a izveli su ga Enrique Bourgoin, H. Márquez Molina i Domingo Peña. Danas se na isti može doći samo pješice; Meridska uspinjača, najviša uspinjača na svijetu, vozi samo do planine Pico Espejo, odakle se put mora nastaviti pješice. Planina se ranije nazivala **La Columna**; godine 1925., pisac Tulio Febres Cordero je predložio da se planina preimenuje u čast revolucionara Simóna Bolívara. Preimenovanje je službeno provedeno 30. prosinca 1934. godine.
Pico Humboldt

**Pico Humboldt** je, nakon Pica Bolívar, drugi najviši vrh u Venezueli, visok 4,940 metara. Kao i Bolívar, Pico Humboldt se također nalazi u sklopu lanca Sierra Nevada de Mérida u venezuelanskoj saveznoj državi Méridi. Zajedno sa sestrinskim vrhom Pico Bonpland i okolnim páramosima, vrh je dio Nacionalnog parka Sierra Nevada. 

Kao i Bolívar, Pico Humboldt je okružen dvama ledenjacima, koji su, doduše, započeli s rastapanjem u posljednjim godinama te se očekuje da će do 2020. godine potpuno nestati. Vrh je nazvan u čast njemačkog istraživača i prirodnjaka, Alexandera von Humboldta.
Ana Netrebko

**Ana Jurjevna Netrepko** () je ruska operska pevačica (sopran). Rođena je 18. septembra 1971. godine u Krasnodaru. Trenutno je jedan od najaktivnijih soprana u svetu.

Završila je Konzervatorijum u Sankt Peterburgu u klasi profesorke Tamare Novičenko (Tamarы Novičenko). 

Časopis Tajm uvrstio je Anu Netrepko na svoju listu *Time 100* u 2007. Dobila je državnu nagradu Ruske Federacije 2004. godine i titulu zaslužnog umetnika koju joj je uručio Vladimir Putin februara 2008.

## Diskografija

* 1997 — Глинка: Руслан и Људмила, *Philips*;
* 1998 — Прокофјев: Обручение в монастыре, *Philips*;
* 2001 — Прокофјев: Любовь к трём апельсинам, Philips;
* 2003 — Прокофьев: Избранные произведения, *Decca*;
* 2003 — Оперные арии, *Deutsche Grammophon*; также изданы в формате *SACD*, *CIS-edition*
* 2004 — *Sempre Libera, Deutsche Grammophon*; также изданы в формате *SACD, CIS-edition*
* 2005 — Виолетта — Арии и дуэты из «Травиаты» Джузеппе Верди, *Deutsche Grammophon;* специальное издания с *DVD*, улучшенная полиграфия
* 2005 — Верди: Травиата, *Deutsche Grammophon*; улучшенная полиграфия
* 2005 — Прокофьев: Обручение в монастыре, *Deutsche Grammophon*;
* 2006 — Моцартовский альбом, *Deutsche Grammophon*;
* 2006 — Русский альбом, *Deutsche Grammophon*; специальное издания с *DVD, CIS-edition*
* 2007 — Дуэты (с Роландом Вильясоном), *Deutsche Grammophon*; специальное издания с *DVD*, улучшенная полиграфия.
* 2008 — *Souvenirs Deutsche Grammophon*; специальное издания с *DVD*, улучшенная полиграфия
* 2008 — Винченцо Беллини: опера «Капулетти и Монтекки» (Джульетта), дирижёр — Фабио Луизи, *Deutsche Grammophon*
* 2010 — *In The Still Of Night* Анна Нетребко и Даниэль Баренбойм. Романсы.
* 2013 — *Verdi*/Верди; *Deutsche Grammophon*
* 2013 — *Britten War Requiem, Deutsche Grammophon*

## ''DVD'' izdanja
* 1997 — Глинка: Руслан и Людмила, Philips;
* 1998 — Прокофьев: Обручение в монастыре, Philips;
* 2004 — The Woman, The Voice, Deutsche Grammophon;
* 2005 — Traviata Salzburger Festspiele. Deutsche Grammophon
* 2006 — Прокофьев: Обручение в монастыре (Salzburg Fest. 2005), Deutsche Grammophon;
* 2006 — Г. Доницетти: Любовный напиток, Virgin;
* 2006 — The Berlin Concert: Live from the Waldbühnen (A.Netrebko, R.Villazon, P.Domingo), Deutsche Grammophon;
* 2008 — Джакомо Пуччини: опера «Богема» (Мими), дирижёр — Бертран де Билли

## Reference

## Vanjske veze

* Zvanični veb-sajt
Pico Bonpland

**Pico Bonpland** je sa svoja 4,883 metra visine treći najveći vrh Venezuele, iza Pica Bolívar i Pica Humboldt. Vrh se nalazi u sklopu masiva Sierra Nevada de Mérida u istoimenoj saveznoj državi i sestrinski je vrh Humboldtu, s kojim je zaštićen u sklopu NP Sierra Nevada. Vrh je nazvan u čast francuskog prirodnjaka Aiméa Bonplanda, koji je s Alexanderom von Humboldtom putovao po Latinskoj Americi, mada, ironično, Bonpland nikada nije posjetio Ande. 

Kao i ostali venezuelanski vrhovi, Bonpland je bio prekriven ledenjacima nastalim za pleistocena, mada su isti do 2011. godine potpuno nestali, što je predviđeno i ostalim ledenjacima na obližnjim vrhovima. Prvi uspon na vrh ostvario je Alfredo Jahn tokom 1911. godine i to u sklopu iste ekspedicije koja je osvojila i Pico Humboldt.
The Taking of Pelham 123 (film, 2009)

***The Taking of Pelham 123*** je američki kriminalistički film snimljen 2009. godine u režiji Tonyja Scotta. Predstavlja adaptaciju istoimenog romana Mortona Freedgooda, odnosno remake istoimenog filma iz 1974. godine. Radnja prikazuje kako grupa kriminalaca na čelu sa Ryderom (čiji lik tumači John Travolta) zauzima vagon njujorške podzemne željeznice i u zamjenu za živote talaca traži isplatu otkupnine od strane gradskih vlasti. Protagonist, koga tumači Denzel Washington, je željeznički dispečer koji pregovara sa otmičarima, nastojeći ne samo spasiti živote putnika nego i otkriti njihove identitete i planove za bijeg. Za razliku od originala, nova verzija nije dobila dobre kritike niti imala naročitog uspjeha.

Na prostoru bivše Jugoslavije je prikazan pod naslovom ***Otmica metroa 123***.

## Uloge
* Denzel Washington ... Walter Garber
* John Travolta ... Ryder / Dennis Ford
* James Gandolfini ... Gradonačelnik New Yorka
* Victor Gojcaj ... Bashkim
* John Turturro ... Por. Camonetti
* Luis Guzmán ... Phil Ramos
* Ramón Rodríguez ... 
* Robert Vataj ... Emri
* Gbenga Akinnagbe ... Wallace
* Alex Kaluzhsky ... George/Geo
* Michael Rispoli ... John Johnson
* John Benjamin Hickey ... Zamjenik gradonačelnika LaSalle
* Jason Butler Harner ... Mr. Thomas
* Frank Wood ... Policijski komesar Sterman
* Aunjanue Ellis ... Garberova supruga Theresa
* Brian Haley ... Policijski kapetan Hill
* Adrian Martinez ... Taksist

## Izvori

## Vanjske veze
* 
* 
* 
* 
* 
*Profil na portalu mojtv.hr
Chattakkari (film, 2012)

***Chattakaari*** () je indijski igrani film snimljen na malayalam jeziku 2012. godine u režiji Santosha Sethumadhavana. Predstavlja adaptaciju istoimene priče Pammana, odnosno remake znamenitog (i na drugim indijskim jezicima često adapatiranog) istoimenog filma koga je 1974. režirao Santoshov otac K. S. Sethumadhavan. Naslovna protagonistica, čiji lik tumači Shamna Kasim, je anglo-indijska djevojka koja se zaljubi i ostane trudna sa mladićem Sasijem (čiji lik tumači Hemanth Menon) koji pripada hinduističkoj porodici i kaste warriera. Radnja prikazuje kako se nastoji suočiti sa problemom koji donosi neželjena vanbračna trudnoća, ali i nastojanja mladog para da prevladaju religijske i kastinske predrasude.

## Izvori

## Vanjske veze
* ‘Chattakkari’ is already a hit!
Roraima (tepui)

**Roraima** (engleski: *Mount Roraima*; španjolski: *Monte Roraima* ; portugalski: *Monte Roraima* ), znana i kao **Tepuy Roraima** i **Cerro Roraima**, najviši je tepui plato u sklopu lanca Sierra de Pacaraima u Južnoj Americi. Plato je prvi put opisan još 1595. godine od strane britanskog istraživača Sir Waltera Raleigha tokom njegove ekspedicije. Vrh platoa, površine 31 km, okružen je, sa svih strana, uzvisinama visine 400 metara. Roraima također služi kao trostruka prirodna granica između Venezuele (85%), Brazila (10%) i Gvajane (5%). 

Roraima se nalazi u sklopu Gvajanskog štita u jugoistočnom dijelu NP Canaima i predstavlja najviši vrh Gvajanske visoravni. Planine u sklopu ovog nacionalnog parka smatraju se nekima od najstarijih geoloških formacija na Zemlji, a stare su oko dvije milijarde godine, iz perioda prekambrija. 

Najviši vrh Gvajane i najviši vrh brazilske savezne države Roraime nalaze se na ovom platou, mada i Brazil i Venezuela imaju više vrhove na drugim lokacijama. Najviši vrh platoa, El Maverick, nalazi se na jugu i u cijelosti pripada Venezueli.
Kukenán (tepui)

**Kukenán**, znan i kao **Matawi**, je tepui koji se nalazi u Gvajanskoj regiji u Venezueli. Visok je ukupno 2,680 metara i dug oko tri kilometra. Nalazi se u sklopu NP Canaima. Nedaleko od Kukenán nalazi se daleko poznatiji tepui Roraima, koji je, unatoć većoj visini, češće posjećen zato što je uspon na Kukenán znatno kompleksniji. Na južnim obroncima nalazi se vodopad Cuquenán, visok 674 metra. 

Krajolik s vrha Kukenána poslužio je kao ispiracija tvorcima animiranog hita *[[Up (2009)|Up]]* iz 2009. godine.
Los Roques (arhipelag)

Arhipelag **Los Roques** je jedan od saveznih teritorija Venezuele, a sastoji se od oko 350 otoka, grebena i hridi ukupne površine 40.61&nbsp;km. Arhipelag se nalazi 128 kilometara sjeverno od luke La Guaira. Slabo je naseljen, s oko 1,500 stalnih stanovnika, mada je ukupna populacija 2014. godine iznosila 3,100 stanovnika; s druge strane, arhipelag je izrazito popularan među turistima, posebice Europljanima, kojih na godišnjoj razini zna biti i do 70,000.

Otoci su prvi put otkriveni od strane Europljana tokom ekspedicija, a 1589. godine su i formalno inkorporirani u konolinijalnu upravu u Venezueli. Nizozemska je dugo godina osporavala španjolsku, odnosno venezuelansku kontrolu nad arhipelagom, smatrajući da isti, zbog blizine Bonaireu, pripada njihovom teritoriju, Curaçau. Administrativno usustavljenje arhipelaga uslijedilo je 1871. godine kada je tadašnji venezuelanski predsjednik Antonio Guzmán Blanco dekretom formirao *Territorio Colón*, koji je uključivao arhipelag Los Roques i okolne otoke; središte teritorija bio je Gran Roque, koji i danas zadržava tu funkciju te je ujedno i zajednički centar svih saveznih teritorija. Gran Roque je također i jedini stalno naseljeni otok iz skupine.

Iako se populacija s vremenom povećavala, njezinu konkretniju ekspanziju ograničavala je odluka venezuelanskih vlasti da arhipelag proglase nacionalim parkom, 1970. godine. Većina stanovništva je porijeklom s otoka Margarite, odakle su mahom došli radi bavljenja ribarstvom, mada su prisutne i manje skupine stranaca, mahom Talijana. Osim po ribarstvu i turzimu, arhipelag je poznat i po velikom broju morskih ptica i bogatim morskom florom i faunom.
Space Pirate Captain Harlock (film)

***Svemirski gusar Kapetan Harlok*** (jap. *Uchū Kaizoku Kyaputen Hārokku*) je japanska anime fantastična drama iz 2013. koja je ekranizacija istoimene manga

## Radnja

Čovečanstvo se raširilo po celom svemiru, ali nakon dugo vremena shvata se da ljudi mogu da opstanu samo, i jedino, na svojoj rodnoj planeti Zemlji. Ljudi masovno kreću da se vraćaju na Zemlju koja je trenutno previše mala i ne može da primi sve one koji žele da je nasele. Zbog toga izbijaju ratovi i propisuje se zabrana prilaska planeti. Osniva se Gea Koalicija koja smatra Zemlju svetim mestom kome niko nema pravo pristupa. Međutim, jedan čovek se bori za promenu, čovek star preko stotinu godina koga juri Koalicija, čovek poznat pod šifrom S 00999- Svemirski pirat Kapetan Harlok.

## Glasovi
* Shun Oguri ... Captain Harlock
* Haruma Miura ... Yama Daiba (Logan u engleskom izdanju)
* Yū Aoi ... Miime (Mimay u engleskom izdanju)
* Arata Furuta ... Yattaran (Yullian u američkom izdanju)
* Ayano Fukuda ... Tori-san
* Toshiyuki Morikawa ... Isora Daiba (Ezra u engleskom izdanju)
* Maaya Sakamoto ... Nami
* Miyuki Sawashiro ... Kei
* Kiyoshi Kobayashi ... Roujin
* Chikao Ōtsuka ... Soukan

## Izvori

## Vanjske veze
* 
* oficijalni sajt
Savezni teritoriji Venezuele

**Savezni teritoriji Venezuele** (španjolski: *Dependencias Federales de Venezuela*) je kolektivna administrativna jedinica u Venezueli koja obuhvaća većinu venezuelanskih otoka u Karipskom moru i Venezuelanskom zaljevu, izuzev onih koji su sastavni dio savezne države Nueva Esparta. Središte se nalazi na otoku Gran Roque, dok lokalnom vlašću upravlja gradonačelnik Caracasa.

Savezni teritoriji sastoje se od oko 600 otoka i manjih geoloških formacija ukupne povrišine 342&nbsp;km; neke formacije imaju površinu manju od 10,000 m i u suštini su samo stijene. Protežu se kroz ukupno 900&nbsp;km, od arhipelaga Los Monjes na zapadu do otoka Patos na istoku. Otoci su izrazito rijetko naseljeni, procjenjuje se da je ukupna populacija na njima oko 2,155 ljudi, sa još nekoliko stotina koji sezonski dolaze s Margaritinog otoka radi ribolova. 

## Glavni otoci i otočne skupine


:1 U sklopu Saveznih teritorija, arhipelazi Los Roques, Las Aves i otok Orchila zajedno čine Otočni teritorij Francisco de Miranda, sukladno odluci od 10. studenog 2011. godine.

## Reference

## Vanjske veze

*Territorio Insular 
*Los Roques Comunidad 
*Map of the Dependencias Federales 
*Cost of living for Dependencias Federales
Lutterworth

**Lutterworth** je grad od 10,066 stanovnika u sredini Engleske u Grofoviji Leicestershire, koji administrativno podpada pod Distrikt Harborough.

## Geografija

Lutterworth leži duž potoka Swift (pritoka rijeke Avon) udaljen 10.9 km sjeverno od Rugbya i oko 24 km južno od Leicestera.

## Historija

Lutterworth je izrastao kao saksonsko naselje. Njegovo ime je vjerojatno sintagma od riječi *hlutre*, što je značilo čisto, a to je možda bilo staro ime potoka Swift, i od riječi *worth* koja je značila ograda (farma ili naselje utvrđeno palisadama).

U svakom slučaju u vrijeme Domesday Booka 1086. Lutterworth je bio naselje od oko 140-150 stanovnika, što je u ono vrijeme bila impresivna brojka.

Kralj John dodjelio je 1214. Lutterworthu povelju da može organizirati sajam, od kog je vijekovima nakon tog egzistirao.

Veliki crkveni reformator John Wycliffe, koji je između 1380.-81. preveo [Bibliju sa [latinski|latinskog na latinski bio je jedno vrijeme župnik u Lutterworthu.

Za elizabetijanskih vremena Lutterworth je bio malo trgovište od nekih 550-600 stanovnika, čiji je broj do 1676 porastao na 644, nešto prije 1630. otvorena je škola. Rast je nastavljen i za 18. vijeka, kad je postao odmorišna stanica za kočije.

Do 1801. Lutterworth je narastao na 1652 stanovnika, 1803. otvorena je banka, a 1836. podignuta je vijećnica. Željeznički kolodvor otvoren je 1899. (1969. zatvoren), grad je nastavio rasti tokom 19. vijeka, tako da je 1901. imao 3197 stanovnika.

Jedan od najslavnijih stanovnika Lutterwortha bio je oficir RAF-a Frank Whittle (1907.-1996.) konstruktor mlaznog motora.

Veliki impuls za daljnji razvoj bio je autoput M1 koji je stigao do grada 1959.

## Reference

## Vanjske veze

* Lutterworth Town Council
Gateshead

**Gateshead** je grad od 120,046 stanovnika i metropolitanski borough od 200,214 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

## Geografija
Pored grada Gatesheada i njegovih predgrađa u metropolitanskom boroughu nalaze se i gradovi Felling, Dunston i Blaydon, uz nešto sela, polja i šuma.

## Historija
Gateshead je u svom početku bilo malo selo izraslo na južnom kraju srednjovjekovnog mosta preko rijeke Tyne, točno nasuprot utvrde (kasnijeg grada) Newcastla. U to vrijeme bio je feud Biskupa od Durhama.

Velike zalihe ugljena, pomogle su mu da za industrijske revolucije izraste u centar metalurgije, grad velikih željezara.

Većina pogona teške industrije je bankrotira tokom 20. vijeka, ali je Gateshead uspio zadržati nešto metalurških pogona, uz to ima i pogone mašinogradnje, lake i 
prehrambene industrije.

Grad je poznat po jednom od najvećih zatvorenih evropskih trgovačkih centara.

Gateshead je dom Baltičkog centra za suvremenu umjetnost (otvoren 2002) i mjesto gdje je 2001. podignut futuristički rotirajući pješačko-biciklistički most Gateshead Millennium, sastavljen od dvije parabole koje se naizmjenično dižu i spuštaju.

## Pobratimski gradovi
*  Saint-Étienne-du-Rouvray, Francuska
*  Komatsu, Japan

## Reference

## Vanjske veze

* Gateshead Council
Lazaros Papadopulos

**Lazaros Papadopulos** (rođen 1. juna 1980. godine u Krasnodaru) je nekadašnji grčki košarkaš. Igrao je na poziciji centra i bio dugogodišnji reprezentativac Grčke. Sa dva kluba ima osvojene dve Evrolige.

## Karijera
Košarku je počeo da igra u Iraklisu za koji je nastupao od 1996. do 2001. godine. Nakon toga potpisuje za Panatinaikos za koji igra dve godine. Sa Panatinaikosom osvaja Evroligu a sledeće sezone i duplu krunu u Grčkoj. Dobar deo karijere provodi i u Moskvi igrajući za Dinamo, sa kojim je osvojio Evrokup 2006. godine. Vredno pomena je i jednogodišnje igranje za Real Madrid. Veliki uspeh ima i sa Olimpijakosom sa kojim 2012. godine dolazi do još jedne titule Evrolige. Igračku karijeru je završio 2014. godine u Španiji.

## Reprezentacija
Sa juniorskom reprezentacijom Grčke osvaja bronzanu medalju na prvenstvu Evrope 1998. godine.

Dugi niz godina je bio i seniorski reprezentativac. Najveći uspesi sa reprezentacijom Grčke su bili zlato na Evropskom prvenstvu 2005. godine u Beogradu, kao i srebro na Svetskom prvenstvu sledeće godine u Japanu.

## Uspesi
### Klupski
* ***[[KK Panatinaikos|Panatinaikos]]***:
** Evroliga (1): 2002.,
** Grčka liga (1): 2003.
** Grčki kup (1): 2003.
* ***[[KK Dinamo Moskva|Dinamo]]***:
** ULEB kup (1): 2006.
* ***[[KK Olimpijakos|Olimpijakos]]***:
** Evroliga (1): 2012.
** Grčki kup (1): 2012.

### Reprezentativni
* Evropsko prvenstvo:  2005.
* Svetsko prvenstvo:  2006.

## Ostalo
Lazaros je rođen u Sovjetskom Savezu, u Krasnodaru. Otac mu je Grk, a majka Ruskinja i zbog toga poseduje i rusko državljanstvo. 1990. godine sele se u Solun. 2002. godine se oženio i ima dve ćerke.

## Reference

## Vanjske veze

* Profil na sajtu Evrolige
* Zvanični sajt lazarosa Papadopulosa
Krasnodar

**Krasnodar** () je grad u Rusiji i administrativni centar Krasnodarskog kraja. Prema proceni iz 2025. u gradu je živelo 1.154.885 stanovnika. Nalazi se na reci Kubanj, nekih 1540 kilometara jugozapadno od Moskve. Krasnodar je jedno važno saobraćajno čvorište. Za vreme Ruske imperije zvao se **Jekaterinodar**.

## Historija
Krasnodar je osnovala carica Katarina Velika 1793. godine pod imenom Jekaterinodar kao vojno uporište kubanskih kozaka. Grad je počeo da se razvija dolaskom železničke pruge krajem 19. veka. Današnje ime grad nosi od 1920. godine.

## Stanovništvo
Prema preliminarnim podacima sa popisa, u gradu je 2010. živelo 744.933 stanovnika, 98.758 (15,28%) više nego 2002.

## Privreda
U vreme Sovjetskog Saveza grad se razvijao kao industrijsko središte. Danas su tu velike rafinerije, kao i fabrike za izradu poljoprivrednih mašina. Pored toga u Krasnodaru je razvijena zemljoradnja (uzgoj voća i povrća): zemlja je veoma plodna. Gaji se i pšenica, suncokret, pirinač. Veliki deo poljoprivrednih proizvoda se izvozi.

## Kulturni život
Krasnodar ima više obrazovnih institucija (naročito viših škola), kao i više pozorišta, muzeja i biblioteka. U Krasnodaru se nalazi najveći Poljoprivredni fakultet u Rusiji.

## Gradovi pobratimi
*  Tallahassee, Sjedinjene Američke Države
*  Karlsruhe, Njemačka
*  Burgas, Bugarska
*  Harbin, Kina
*  Ferrara, Italija

## Značajne osobe
* Ana Netrebko, operska pevačica (sopran) rodom iz ovog grada.
* Genadij Padalka, kosmonaut rodom iz ovog grada.
* Lazaros Papadopoulos, grčki košarkaš rodom iz ovog grada.

## Povezano
* FK Kubanj
* FK Krasnodar
* Spisak gradova u Rusiji

## Reference

## Vanjske veze

* http://krasnodar.online.ru/ 
* http://www.krd.ru/  
* http://www.krdblog.com/ 
* http://kurort.kuban.info
Grandma (film)

**Grandma** ) je američki igrani film snimljen u režiji Paula Weitza i premijerno prikazan 2015. godine. Po žanru je mješavina komedije, drame i filma ceste. Naslovna protagonistica, koju tumači Lily Tomlin, je lezbijska pjesnikinja u Los Anglesu kojoj njena trudna 18-godišnja unuka (čiji lik tumači Julia Garner) dolazi tražeći 600 dolara kako bi izvršila abortus. Radnja prikazuje njihove napore da tokom nekoliko dana dobave novac, pri čemu upoznaju niz živopisnih likova.

*Grandma* je imao scenario napisan specifično za Lily Tomlin, a snimljen je sa izuzetno niskim budžetom. Premijeru je imao na festivalu Sundance, a nakon toga je dobio brojne pohvale od strane kritike, pri čemu se posebno isticao njegov eksplicitno feministički ton.

## Uloge

## Izvori

## Vanjske veze
* 
* 
*
Calvary (film)

***Golgota*** () irski je dramski film sa elementima crne komedije iz 2014. reditelja i scenariste Džona Majkla Makdone sa Brendanom Glisonom u glavnoj ulozi.

## Radnja
Otac Džejms (Brendan Glison ) lokalni je sveštenik jedne seoske parohije u Irskoj. Jedne nedelje, u ispovedaonici, nepoznati meštanin obaveštava oca Džejmsa o svom planu da ga ubije i tako se osveti za zlostavljanje koje je, kao dečak, trpeo od strane drugog katoličkog sveštenika. Budući da mu je ostalo samo sedam dana života, Džejms posećuje razne članove zajednice pokušavajući da otkrije svog potencijalnog ubicu.

## Uloge

## Izvori

## Vanjske veze
* 
* 
*
Sam Elliott

**Semjuel Pek "Sem" Eliot** (rođen 9. avgusta,1944) je američki glumac. Zahvaljujući njegovom hitrom stasu, dugačkim brkovima, dubokom i rezonantnom glasu, usporenim zapadnjačkim govorom često dobija uloge u kaubojskim filmovima (vestern). Tokom godina svoje filmske karijere glumio je i kao jedan od Marvelovih likova *General Ros* u "Hulku" (2003) i *Čuvar* u "Paklenom vozaču" (2007).

## Detinjstvo i mladost
Sem Eliot je rođen u Sakramentu, Kalifornija. Majka mu je radila kao instruktorka fizičke kulture, a otac u ministarstvu unutrašnjih poslova. U tinejdžerskim godinama se preselio sa svojom porodicom iz Kalifornije u Oregon, gde je završio srednju školu *"Dejvid Daglas"*. Pohađao je koledž *"Klark"* u Vankuveru,Vašington, gde je završio dvogodišnji program i bio izabran kao predstavnik u *Momci i lutke*. Lokalne novine su predlagale da Eliot treba da bude profesionalni glumac. Ubrzo nakon toga, Eliot je odlučio da ode u Holivud da bi postao slavan. Eliot je član *Sigma alfa epsilon bratstva* u Los Anđelesu. Radio je na gradilištu dok je studirao glumu u Los Anđelesu i služio je *Nacionalnoj gardi Kalifornije*. Eliot je takođe kratko živeo u Prinstonu , Zapadna Virdžinija.

## Karijera
Eliot je započeo svoju glumačku karijeru sa karakternim likovima. Njegova pojava, glas i stav su bili odlični za vesterne. Jedna od njegovih prvih uloga je bila "Igrač karata #2" u filmu Buč Kasidi i Sandens Kid (1969).1970-71, Sem Eliot je glumio "Dag Roberta" u hit seriji "Nemoguća misija" i igrao je glavnu ulogu "Sema Dejmona" u filmu "Jednom orao". On je takođe igrao "Toma Kitinga" u mini seriji "Aspen" 1977. Takođe je imao i glavnu ulogu kao "Rik Karlson" u letnjem hitu "Čuvar života" (1976). A pored toga je glumio sa Patrikom Svejzijem u filmu "Tumbston" kao Virdžil Erp (1993), uz Kurt Rasela i Val Kilmera. Pored ovih igrao je i u filmovima "Zvezdana prašina" , "Zlatni kompas" , "Veliki Lebovski" itd.

## Lični život
Eliot je oženjen 1984. godine glumicom Katarinom Ros. Ona je takođe glumila u filmu "Buč Kasidi i Sandens Kid, gde je Eliot imao veoma malu ulogu, međutim počeli su da se zabavljaju tek 1978. kada su oboje igrali u filmu "Legat". Imaju ćerku Kleo Kol Eliot, rođenu 1984. koja se sada bavi muzikom u Malibuu.

## Filmografija
### Film

## Reference

## Vanjske veze

* Sem Eliot na IMDb-u
* Sem Eliot na TVprogram.rs
Amok (film, 1993)

***Amok*** je francusko-portugalsko-njemački igrani film snimljen 1993. godine u režiji Joëla Fargesa. Predstavlja adaptaciju istoimene novele Stefana Zweiga. Radnja se događa na putničkom brodu koji u proljeće 1939. godine plovi iz Indije za Evropu, a protagonist, čiji lik tumači Andrzej Seweryn je ljekar koji svome suputniku priča kako je prilikom službe u portugalskoj Goi postao opsjednut ženom (čiji lik tumači Fanny Ardant) koja je, nastojeći od muža sakriti preljubničku vezu, tražila da joj izvrši abortus.

## Uloge
* Fanny Ardant : Elle
* Andrzej Seweryn : Steiner
* Bernard Le Coq : Le voyageur
* Joaquim de Almeida : L'amant
* Sonja Kirchberger : La maîtresse Munich
* Henrique Viana : Le chirurgien

## Vanjske veze
*
FK Krasnodar

**Krasnodar** () je ruski fudbalski klub iz istoimenog grada. Tim se takmiči u Premijer ligi Rusije. Osnovan je 2008. godine.

## Poznati igrači
*  Ognjen Vranješ
*  Nikola Drinčić
*  Dušan Anđelković
*  Nemanja Tubić

## Vanjske veze

* Zvanični sajt 
* Službena stranica
* Još jedna stranica službena
Vikram (film, 1986, telugu)

***Vikram*** je indijski igrani film snimljen na telugu jeziku 1986. godine u režiji V. Madhusudhane Raoa. Predstavlja remake bollywoodskog filma *[[Heroj (film, 1983)|Hero]]* iz 1983. godine. Naslovni protagonist, koga tumači Akkineni Nagarjuna, je mladić koji za račun svog kuma, zloglasnog kriminalca, otima kćer šefa policija kako bi ishodio njegovo puštanje iz zatvora. Radnja prikazuje kako se zaljubi u svoju taokinju te se zbog nje predaje policiji, ali i kako će postati metom osvete svog kuma.

## Uloge

*Akkineni Nagarjuna ... Vikram / Vicky Dada / Murali
*Sobhana ... Radha
*Satyanarayana ... Ananda Rao
*Kannada Prabhakar ... Sardar 
*Chandra Mohan ... Rambabu 
*Sudhakar ... Tommy 
*Kantha Rao ... Goppaiah
*Manik Irani ... Goon
*Ahuti Prasad 
*Surya
*Annapurna ... Yashoda
*Rama Prabha ... Sundari
*Rajya Lakshmi ... Seeta 
*Pushpalata ... Anasuya
*Anuradha ... item number 
*Master Suresh ... Mladi Vikram

## Izvori

## Vanjske veze
*
Zadarski arhipelag

**Zadarski arhipelag** se sastoji se od nekih 300-tinjak otoka uz zadarsku obalu, dio Jadranskog mora u Hrvatskoj.

Na sjeveru graniči sa Kvarnerićem, a na jugu sa otocima srednje Dalmacije.

Najveći i naseljeni otoci arhipelaga su Dugi otok, Ugljan i Pag, ali je većina otoka u arhipelagu nenaseljena, pa je do njih teško doći.

I jedan dio Kornata ulazi u okvir Zadarskog arhipelaga.

## Lista najvećih otoka
* Dugi otok
* Ist
* Iž
* Rava
* Molat
* Olib
* Silba
* Premuda
* Pašman
* Ugljan
* Rivanj
* Sestrunj
* Zverinac
* Vrgada
* Vir
* Pag
* Ošljak

## Lista manjih otoka

* Luški otok
* Krknata
* Lavdara
* Tun Veli
* Galovac
* Galešnjak
* Babac
* Košara
* Žižanj 
* Gangaro
* Murvenjak

## Reference

## Vanjske veze
* ''Karta zadarskog arhipelaga''
Rava (otok)

**Rava** je otok u Jadranskom moru u Hrvatskoj, koji administrativno podpada pod Zadarsku županiju.

## Geografske krakteristike

Rava je jedan od otoka Zadarskog arhipelaga, koji leži između Dugog otoka na zapadu i Iža na istoku.

Otok je dug 4,8 km, u smjeru sjeverozapad-jugoistok, i širok 1,4 km. Građen je od vapnenca i obrastao makijom i crnikom.

Otok ima površinu od 3,63 km², a dužina njegove obale iznosi 15,995 km. Najveće brdo Babikovac ima 98 m. Prilično je razveden a veće uvale su; Lokvina, Marinica, Paladinica i Tanko.

Na otoku je 2011. živjelo 108 stanovnika u jedinom naselju Rava, smještenom na zapadu, koje se sastoji se od dva zaselka; Vele Rave, koje leži u uvali Marinica i Male Rave u uvali Lokvina. U Veloj Ravi se nalazi crkva sv. Marije iz 14. vijeka 
Stanovnici se bave maslinarstvom, vinogradarstvom, ribarstvom i turizmom.

## Historija

Rava je bila naseljena još od predrimskih vremena, o čemu postaje materijalni dokazi. Prema kasnijoj predaji, Ravu su naselili stanovnici Dugog otoka. 
Otok je prvi put dokumetiran 1269. u ispravi na latinskom. Po jednoj hipotezi ime je dobio po zadarskoj aristokratskoj porodici Rava (Raua), koja je za srednjeg vijeka po otoku imala feude, po drugoj ime mu je znatno starije i dolazi od ilirsko-keltske riječi - grava=stijena, spilja. Za srednjeg vijeka bio je pod vlašću zadarske komune, a od 1409. u sastavu Mletačke Republike.

I na Ravi je kao i na drugim susjednim otocima u prošlosti bilo rašireno glagoljaštvo.

## Transport

Otok je povezan dnevnim trajektnim linijama sa Zadrom.

## Reference

## Vanjske veze

* ''Otok Rava na karti Jadrana''
Gateshead Millennium Bridge

**Gateshead Millennium Bridge** zvan i *Baltic Millennium Bridge* je pješačko-biciklistički most, na sjeveroistoku Engleske u Metropolitanskoj grofoviji Tyne and Wear.

Most premošćuje Rijeku Tyne i povezuje gradove Gateshead i Newcastle upon Tyne.

## Karakteristike

Most Gateshead Millennium je ukupno dug 126 metara, sa centralnim rasponom od 105 metara.

Taj futuristički most sastavljen je od dva čelična  - luka (parabole) koji kad se zarotiraju za nekih 35 ° omogućuju brodovima da prolaze rijekom, a na 90 ° - gornji luk služi kao nosač donjeg, koji je greda mosta po kojoj idu pješaci.

Rotacija lukova mosta traje samo 4 i pol minute, u tom procesu se automatski očisti, jer na svakom kraju pješačkog luka ima spremnike za smeće.
Rotaciju omogućuje osam elektromotora.

Most je težak 800 tona, usidren na betonske pilote duboke 30 metara.

## Historija

Vijeće grada Gatesheada je 1996. objavilo natječaj za novi most koji je trebao ispuniti slijedeće kriterije; omogućiti plovidbu brodovima ispod njega, da ne naruši pogled na postojeće mostove i izgled keja.

Na natječaj je pristiglo 150 radova, pobjedio je rad arhitektonskog studija Wilkinson Eyre i građevinske kompanije Gifford & Partners.

Građen je od 1998. i otvoren za promet septembra 2001..

Prvog dana (28. juna 2001.) kad je pokrenuto probno okretanje lukova okupilo se 36,000 ljudi.

## Galerija slika

datoteka:Boat sailing under the Millennium Bridge (geograph 3324239).jpg|Brod prolazi iznad podignutog mosta
datoteka:Gateshead Millennium Bridge - coming down.jpg|Spuštanje mosta
datoteka:Gateshead Millennium Bridge (geograph 3635098).jpg|Pješaci prolaze preko spuštenog mosta
datoteka:PZarobkiewiczMilleniumNewcastle_01.jpg|Osvijetljeni most noću


## Reference

## Vanjske veze

* ''The Gateshead Millennium Bridge''
Kanun Leke Dukađinija

**Kanon Lekë Dukagjini** je zbirka tradicionalnih albanskih zakona. Kanon se prenosio usmenom predajom, a zapisan je tek u 20. vijeku. U današnje doba se primjenjuje samo  verzija, poznata kao "Kanon Leke", od  šest varijacija, grupiranih prema oblastima, ličnostima i vremenima od kojih su potekli: *Kanuni i vjetër* (Stari kanon), *Kanuni i Lekë Dukagjinit* (Kanun Leke Đukađinija), *Kanuni i Çermenikës* (Kanon Čermenika), *Kanuni i Papa Zhulit* (Kanon Pape Žulija), *Kanuni i Labërisë* (Kanun Labrije) i  *Kanuni i Skenderbeut* (Kanon Skenderbega), isto tako poznat i kao *Kanuni i Arbërisë* (Kanon Arbije).

Kanon Skenderbega je najbliži i najsličniji Kanonu Leke Đukađinija, koji se se često navodi kao sinonim za sam Kanon. Kanon Leke Đukađinija je razvijen od strane Leke Đukađinija, albanskog plemića koji je u 15. vijeku kodificirao dotadašnje albanske običaje. Kanon Leke Đukađinija se najčešće koristi u sjevernoj i srednjoj Albaniji, odnosno područjima bivše Jugoslavije sa albanskom etničkom većinom - Crna Gora, Kosovo i Makedonija. U današnjoj formi se koristi od 20. vijeka, a njegova je upotreba oživjela nakon kolapsa komunističkog režima 1990-ih.

## Porijeklo

Prema hipotezi Edith Durham običaji od kojih potiče Kanun Leke Đukađiniju potiču od brončanog doba. Neki od autora su pretpostavljali da je Kanon potekao od plemenskih zakona drevnih Ilira. Drugi autori su sugerirali da je Kanun zadržao elemente iz indoevropske prahistorijske epohe.  Dio autora je pak sugerirao određenu sličnost Kanuna sa Manummrti, najranijim djelim Daramstare, jednog od hinduističkih spisa.

Srpski autori T.O. Oraovac i S.S. Đurić tvrde da se Kanun dijelom zasniva na Dušanovom zakoniku, koji je bio donesen 1349. godine, kada je teritorija današnje Albanije bila pod vlašću srpskog cara Dušana. Noel Malcolm, pak, sugerira kako je sličnost Kanuna sa tim tekstom, posljedica toga što je Dušan u administrativne svrhe preuzeo već postojeće običaje albanskog stanovništva.

## Povezano
*Krvna osveta
A Most Violent Year

***Godina nasilja*** () američka je kriminalistička drama iz 2014. reditelja, scenariste i producenta Džej Si Šandora u kojoj glavne uloge tumače Oskar Ajzak i Džesika Častejn.

## Radnja
Radnja filma odvija se 1981. kada je u Njujorku zabeležena najveća stopa kriminala u njegovoj istoriji. U tim opasnim vremenima doseljenik Abel Morales (Oskar Ajzak) pokušava da razgrana svoj dobro uhodani posao, ali sveprisutno nasilje i korupcija prete da unište sve što je stvorio, pa čak i njegovu porodicu.

## Uloge

## Reference

## Vanjske veze
* 
* 
* 
*
Ranadheera

***Ranadheera*** () je indijski akcijski filmski mjuzikl snimljen na kannada jeziku 1988. godine. Predstavlja remake bollywoodskog (hindi) filma *[[Hero (1983 film)|Hero]]* iz 1983. godine.

## Reference

## Vanjske veze
*
North Tyneside

**North Tyneside** (prevedeno *Sjeverni Tyneside*) je metropolitanski borough od 200,214 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

## Karakteristike

Sjeverni Tyneside se prostire po teritoriju historijske Grofovije Northumberland, istočno od grada Newcastla, sa juga graniči sa rijekom Tyne, a sa istoka sa Sjevernim morem.

Wallsend je administrativni centar Sjevernog Tynesida.

Sjeverni Tyneside obuhvaća industrijske gradove duž rijeke Tyne; North Shields i Wallsend, i mjesta na sjevernomorskoj obali lučki gradić Tynemouth i ladanjsko rezidencijalni Whitley Bay. 
 
North Shields ima skladišta nafte, remontno brodogradilište i tvornice ribljih konzervi, dok se privreda Wallsenda bazira na brodogradnji i proizvodnji opreme za brodove.

Duž sjeverozapada i sjeveroistoka leže predgrađa Newcastla.

## Historija

Metropolitanski borough je formiran 1. aprila 1974. ujedinjenjem dotadašnjih borougha Tynemouth i Wallsend, sa dijelovima borougha Whitley Bay, uz urbani distrikt Longbenton i dio urbanog distrikta Seaton Valley.

## Reference

## Vanjske veze

* North Tyneside District Council
Wallsend

**Wallsend** je lučki grad od 43,826 stanovnika koji se nalazi na sjeveroistoku Engleske u Metropolitanskoj grofoviji Tyne and Wear.

On je administrativni centar metropolitanskog borougha North Tyneside
## Geografija

Wallsend leži na rijeci Tyne, udaljen 5,6 km istočno od centra grofovije Newcastla, pa je danas samo predgrađe tog grada.

## Historija

Na prostoru današnjeg grada su Rimljani, na istočnom kraju Hadrijanovog zida podigli utvrdu - Segedunum, koja je trebala štititi Britaniju od napada sa sjevera.

Današnji Wallsend izrastao je za industrijske revolucije u grad brodogradnje, rudarstva i proizvodnje stakla. Mjesto u kom je jedno vrijeme živio i radio tokom 19. vijeka George Stephenson izumitelj lokomotive, i njegov sin Robert.

Privreda današnjeg grada više se ne bazira na rudarstvu, već na brodogradnji, proizvodnji opreme za brodove, lakoj industriji i uslugama.

## Reference

## Vanjske veze

* Wallsend Council
David Oyelowo

**Dejvid Ojelouo** (; rođen 1. aprila 1976. godine u Oksfordu) engleski je glumac i producent.

## Filmografija

## Reference

## Vanjske veze
* 
* 
*
Hero (film, 2015, hindi)

***Hero*** () je indijski igrani film snimljen na hindiju 2015. godinje u režiji Nikhila Advanija. Predstavlja remake istoimenog filma iz 1983. godine, čiji je autor Subhash Ghai također radio i na scenariju za ovu verziju. Po žanru je mješavina akcijskog i ljubavnog filma. Naslovni protagonist, koga tumači Sooraj Pancholi je mumbajski gangster koji nastoji oca izbaviti iz zatvora tako što otme kćer šefa policije (čiji lik tumači Athiya Shetty. Radnja prikazuje kako se zaljubi u svoju taokinju, i zbog nje se odluči predati i započeti novi život.

## Uloge
* Sooraj Pancholi ... Sooraj Kaushik
* Athiya Shetty ... Radha Mathur 
* Aditya Pancholi ... Suryakant 'Pasha' Ranade
* Salman Khan ... specijalni nastup u pjesmi "Main hu hero tera"
* Tigmanshu Dhulia ... IG Shrikant Mathur
* Sharad Kelkar ... Dheeraj Mathur (Radhin brat)
* Anita Hassanandani ... Ruchi Mathur (Dheerajeva supruga) 
* Vivan Bhatena ... Ranvijay Shekhawat
* Chetan Hansraj ... Changhezi
* Randeep Kumar Jha ... Rathudi 
* Anil Mange ... Salim 
* Trishaan ... Gangu
* Ashish Verma ... Mangesh

## Izvori

## Vanjske veze
*
Octobre (film, 2006)

***octobre*** () je francuski igrani film snimljen 2006. godine u režiji Pierrea Léona. Radnja prikazuje trojicu muškaraca koji se sreću u vlaku na putu iz Brisela u Moskvu.

## Uloge
* Pierre Léon : Benoît
* Sébastien Buchmann : Jérôme
* Julie Desprairies : Héloïse
* Naoum Kleiman : Naoum
* Renaud Legrand : Benjamin
* Vladimir Léon : Charles
* Circé Lethem : Circé

## Vanjske veze
* 
* Philippe Azoury, « Octobre, première classe », sur ''liberation.fr'', 25 octobre 2006